# Palus

Els palus o palouse són una tribu índia que parla una llengua shahaptiana, també anomenats wawyukma. Actualment formen part de la tribu reconeguda federalment de la Bandes i Tribus Confederades de la Nació Yakama i són representats per les tribus confederades de Colville.

## Localització

Viuen entre els rius Palus i Snake, entre Washington i Idaho. Actualment viuen a la reserva Colville.

## Demografia

El 1805 Lewis i Clark els calcularen en 1.500 individus. Actualment són contats juntament amb la totalitat dels membres de la reserva Colville, que són 9.393 segons el cens dels EUA.

## Costums

Eren una de les típiques tribus de l'altiplà, amb trets similars als nez percés, yakama i umatilla. Vivien de la recol·lecció, de la pesca del salmó amb hams i xarxes, o bé caçaven amb cavalls que obtingueren d'ençà del 1806 del comerç amb els xoixons a la vila de Dalles, on també comerciaven els wasco, klikitat, nez percé i kutenai. També eren nòmades i seguidors de la religió d'Imohalla. Vivien en cases còniques formades per seet o nou màstics clavats al voltant d'un trípode i coberta d'esteres petites teixides amb anea (Typha latifolia) o tule (Scerpus lacustris). Del seu nom deriva appaloosa, nom del típic cavall de potes fortes i gran resistència, adaptat a la regió on vivien.

## Història

El 1806 foren visitats per Lewis i Clark, i des d'aleshores començaren a comerciar amb els blancs. El 1811 hi arribaren David Thompson i altres paranyers britànics. EL 1821 la Hudson BayCo hi fundà Fort Okanogan. El 1855 els obligaren a signar el Tractat de Wallawalla, i tot i no participar en altres conflictes de la Guerra Cayuse, participaren en la Guerra Coeur d'Alene que organitzaren els seus veïns spokane i cœur d'Alène. Aleshores es confederaren al voltant de l'actual reserva per defensar-se dels buscadors d'or. El 1872 es va establir la Reserva Colville, originàriament dos cops més gran que l'actual, i serà retallada el 1892. El 1883 el cap Moses es va unir a la reserva. El 1938 s'aprova la constitució actual de la tribu Colville.

## Bibliografia

* Chalfant, Stuart A. Ethnohistorical reports on aboriginal land use and occupancy: Spokan Indians, Palus Indians, Columbia Salish, Wenatchi Salish. Garland Publishing, 1974. ISBN 0-8240-0782-4.
       Note: S. A. Chalfant's report was presented before the United States Indian Claims Commission as docket no. 161, 222, 224.
* Manring, Benjamin Franklin. The conquest of the Coeur d'Alenes, Spokanes and Palouses: the expeditions of Colonels E.J. Steptoe and George Wright against the "northern Indians" in 1858. Inland Printing Company, 1912.
* Sprague, Roderick. Handbook of North American Indians. Volume 12. Plateau. Smithsonian Institution, 1998, p. 352–359. ISBN 0-16-049514-8.
* Trafzer, Clifford E., and Richard D. Scheuerman.. Renegade Tribe: The Palouse Indians and the Invasion of the Inland Pacific Northwest. Washington State University Press, 1986. ISBN 0-87422-028-9.
* Wright, G., Col.. Great battle of the Spokane plains, Washington Territory. Philadelphia Press, 1858.

## Referències

* ↑ Spencer Tucker, James R. Arnold, Roberta Wiener. The Encyclopedia of North American Indian Wars, 1607–1890: A Political, Social, and Military History (en anglès). ABC-CLIO, 2011, p. 186. ISBN 1851096973.

## Enllaços externs

* Pàgina Oficial de la tribu Palus
* Article de National Geographic
Viccionari